Анкета за удовлетвореността от дистанционното обучение в АМТИИ „Проф. Асев Диамандиев” по време на летния семестър на учебна 2019/2020 учебна година
Пандемията, свързана с коронавируса, принуди АМТИИ да премине на дистанционно обучение през летния семестър на 2019/2020 г. Това решение беше много неочаквано както за преподавателите, така и за студентите. 
През м.май 2020г. беше проведена анонимна анкета за удовлетвореността от онлайн-обучението. В нея участие взеха участие общо 96 студента. По специалности участниците са, както следва: 18 студенти от БНХ, 28 от ПОМ, 15 от ИИПД, 11 от ИИК, 12 от ИИФ, 9 от ПОИИ и 3 от ДНС. 
На студентите им беше изпратена анкета, измерваща академичната мотивация (скала, адаптирана и валидизирана от А. Величков и М. Радославова), 7-мерна скала за удовлетвореността от дистанционното и традиционно обучение и въпрос за трудностите в дистанционното обучение, които са имали през семестъра, на който студентите отговаряха в свободен текст.
На въпроса „С какви трудности се сблъскахте по време на дистанционното обучение?“ резултатите от контент-анализа бяха структурирани на три категории:
· Технически проблеми. Това са и най-често срещаните проблеми в отговорите на студентите (46%). Те посочиха проблеми и трудности с включването в занятието. Много голям процент от студентите отбелязаха като основна трудност прекъсванията във видеовръзките заради слабата интернет връзка, натовареността на платформите, ограниченията за време на платформите (напр безплатната версия на Zoom след 40 минута прекъсва конферентната връзка), страничен шум от микрофоните на студентите, което също води до влошено качество ва видеовръзката.
· Организационни въпроси (28%) – студентите изпитваха дискомфорт от различните платформи, които преподавателите избраха, за да провеждат своите занятия – Zoom, Google Meet, Google Hangouts,Viber, Google Classroom, Messenger, Skype, WhatsApp. Малък брой студенти отбелязваха, че някои от преподавателите организираха своя учебен процес, изпращайки сканирани материали за четене на студентите 
· Високите изисквания на преподавателите (9%) – една малка част от отговорите на студентите показаха неудовлетвореност от това, че преподавателите не дават подробни и широки разяснения на домашните задания, които им възлагат. Също така по време на онлайн-обучението някои студенти отбелязаха, че не са получили ясни критерии за изпитване и оценяване, а също така и краткият срок, който преподавателите дават на студентите да се справят с възложените им задачи. 
Като цяло студентите в АМТИИ оцениха дистанционното обучение на 3,68, а традиционното – 5,82. Причината за това е, че в дистанционен формат се губи онова внимание и ресурси, които студентите получават от преподавателите си по съответния основен предмет или инструмент, който изучават. Студентите споменават, че по-трудно се синхронизират взаимно в дистанционен формат, а и усвояването на определени техники е по-ефективно в присъствена форма на обучение.Това се доказва и от корелационния анали, от който се установи, че най-силно са мотивирани да участ студентите, които предпочитат традиционното обучение (R=0,396, р=0,003), но връзката между академична мотивация и дистанционно обучение също е положителна и статистически значима, макар и по-слаба (R=0,257, р=0,011)От еднофакторния дисперсионен анализ се установи, че няма статистически значими различия по фактор „специалност“ и „удовлетвореност от дистанционното обучение“ F(192,671)=1,026; р=0,414.Статистически значими различия по специалност не се установиха и по отношение на удовлетвореността от традиционното обучение F(992,208)=0,929; р=0,478.Не се откриха статистически значими различия по фактор „курс“ и удовлетвореност от традиционното обучениеF(1153,279)=0,107; р=0,956, а също така и от дистанционното обучение F(267,854)=1,137; р=0,338. Оттук може да се заключи, че дистанционното обучение не се отразило по различен начин в различните специалности и курсове и студентите го възприемат по сходен начин.
Като цяло, повечето студенти са удовлетворени от дистанционното обучение, но придават приоритет на традиционното. Нивото на преподаване в дистанционен формат се оценява като средно високо. Важен критерии за оценка на качеството на дистанционнния образователен процес се явява техническата подръжка на платформите и тяхната достъпност за студентите

